Diari Oficial de la Generalitat Valenciana


Sumari del DOGV 7744, del 18-03-2016 (2016/1816)

RESOLUCIÓ de 10 de març de 2016, de la Conselleria d'Educació, Investigació, Cultura i Esport, per la qual es reconeix la col·lecció museogràfica permanent Centre d'Interpretació del Molí de l'Oli, de Cervera del Maestre (Castelló), com a col·lecció museogràfica permanent de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7744

Data del DOGV
:   18-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1816


Data del document
:   10-03-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Cervera del Maestre

RESOLUCIÓ de 10 de març de 2016, de la Conselleria d'Educació, Investigació, Cultura i Esport, per la qual es reconeix la col·lecció museogràfica permanent Centre d'Interpretació del Molí de l'Oli, de Cervera del Maestre (Castelló), com a col·lecció museogràfica permanent de la Comunitat Valenciana. [2016/1816]  
Vista la documentació presentada per l'Ajuntament de Cervera del Maestre (Castelló), sol·licitant el reconeixement de la col·lecció museogràfica permanent Centre d'Interpretació del Molí de l'Oli, de Cervera del Maestre (Castelló). Tenint en compte que l'esmentada col·lecció museogràfica reuneix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Ordre de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.  
  
  
Vist l'informe favorable del Servei de Museus i Patrimoni Cultural i a proposta de la directora general de Cultura i Patrimoni de 25 de febrer de 2916, resolc:  
  
Primer  
Reconéixer la col·lecció museogràfica permanent Centre d'Interpretació del Molí de l'Oli, de Cervera del Maestre (Castelló), com a col·lecció museogràfica permanent, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Ordre de 6 de febrer de 1991, de la Conselleria de Cultura, Educació i Ciència.  
  
Segon  
Publicar la present resolució en el Diari Oficial de la Comunitat Valenciana.  
  
Tercer  
Segons el que disposa l'article 13 de l'ordre esmentada, la Conselleria d'Educació, Investigació, i Esport podrà anul·lar el present reconeixement de la col·lecció museogràfica si es deixen de complir alguns dels requisits exigits en l'ordre.  
  
Quart  
Contra aquesta resolució que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes comptador des de l'endemà de la seua publicació.  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació.  
En el cas que el recurrent siga una administració pública, s'actuarà d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 10 de març de 2016. El conseller d'Educació, Investigació, Cultura i Esport: Vicent Marzà Ibáñez.